:哈哈哈哈我又来灌水了
形容女子美好的怎么能少花间集!
∷温庭筠菩萨蛮:
小山重叠金明灭,鬓云欲度香腮雪。
懒起画蛾眉,弄妆梳洗迟。
照花前后镜,花面交相映。
新帖绣罗襦,双双金鹧鸪。
竹风轻动庭除冷,珠帘月上玲珑影。
山枕隐浓妆,绿渡金凤凰。
两蛾愁黛浅,故国吴宫远。
春恨正关情,画楼残点声。
女冠子
含娇含笑,宿翠残红窈窕。鬓如蝉,寒玉簪秋水,轻纱卷碧烟。雪胸鸾镜里,琪树凤楼前。寄语青娥伴,早求仙。
霞帔云发,钿镜仙容似雪。画愁眉,遮语回轻扇,含羞下绣帷。 玉楼相望久,花洞恨来迟。早晚乘鸾云,莫相遗。
∷韦庄 浣溪沙
晓妆成寒食天,柳球斜袅间花钿。卷帘直出画堂前。指点牡丹初绽朵,日高犹自凭朱栏。含颦不语恨春残。
菩萨蛮
人人尽说江南好,游人只合江南老。春水碧于天,画船听雨眠。垆边人似月,皓腕凝双雪。未老莫还乡,还乡须断肠。
清平乐
何处游女?蜀国多云雨,云解有情花解语,窣地绣罗金缕。妆成不整金钿,含羞待月秋千。住在绿槐阴里,门临春水桥边。
江城子
恩重娇多情易伤!漏更长,解鸳鸯。朱唇未动,先觉口脂香。缓揭绣衾抽皓腕,移凤枕,枕潘郎。
天仙子
金似衣裳玉似身,眼如秋水鬓如云。霞裙月帔一群群。来洞口,望烟分。刘阮不归春日曛!
∷薛昭蕴 浣溪沙
倾国倾城恨有馀,几多红泪泣姑苏。倚风凝睇雪肌肤。吴主山河空落日,越王宫殿半平芜,藕花菱蔓满重湖。
越女淘金春水上,步摇云鬓佩鸣珰。渚风江草又清香。不为远山凝翠黛,只应含恨向斜阳。碧桃花谢忆刘郎。
醉公子
慢绾青丝发,光砑吴绫袜。床上小熏笼,韶州新退红。叵耐无端处,捻得从头污。恼得眼慵开。问人闲事来。
牛峤 女冠子
绿云高髻,点翠匀红时世。月如眉。浅笑含双靥,低声唱小词。眼看唯恐化,魂荡欲相随。玉趾回娇步,约佳期。
星冠霞帔,住在蕊珠宫里。佩丁当。明翠摇蝉翼,纤珪理宿妆。醮坛春草绿,药院杏花香。青鸟传心事,寄刘郎。
应天长
双眉淡薄藏心事,清夜背灯娇又醉。玉钗横,山枕腻,宝帐鸳鸯春睡美。别经时,无限意,虚道相思憔悴。莫信彩笺书里,赚人肠断字
∷张泌 菩萨蛮
偏戴花冠白玉簪,睡容新起意沉吟。翠钿金缕镇眉心。小槛日斜风悄悄,隔